Sibu

Sibu nopo nga iso perbandaran id Sarawak, Malaysia. Poingiliu iti id pirubaan do Baang Rajang om nogi Baang Igan, kiikiro 60 kilometer mantad rahat. Sibu nopo nga kilinaab do 129.5 kilometer persegi om soginumu do 162,676 tulun mogigion (2010). Iti nogi nga longkod pontadbiran montok watas om boogian miampai do ngaran di kopiagal. 

 Mogigion 
Ontok toun 2020, mogiigiyon id kinoiyonon Majlis Perbandaran Sibu nopo nga soginumu 162,676 tulun.  Mantad ginumu di, majoriti nopo do mogiigiyon nga mantad do tinaru Cina soginumu 63.4 piatus, om tilombuson miampai do Bumiputera soginumu 35.7 piatus. Tinaru India om suai-suai nopo nga 0.4 om 06. piatus no.

 Kagayat ginawo 
Ahal di kagayat ginawo id Sibu nopo nga kosuahon mogiigiyon do hilo. Kiwaa nogi bangunan tarangou ii nopo nga To Pek Kong ii poingiliu id kowoigan Sibu ii okito mantad sodu. 

Nokoinggumu nodi o mogiigiyon id Sibu om nokoinggumu koiyonon kawalayan wagu ii nowonsoi. Milo boroson do Sibu nopo nga titik perjalinan piromutan id pialatan do boogian-boogian id selatan om boogian id utara Sarawak. Mantad dii, Sibu nopo nga iso longkod perdagangan ii nokoburu id Sarawak.  

 Taakanon 
Sibu nopo nga haro do kounikan dau sondii tu kiwaa aasil do tanom, tua'ua om nogi kokotuan momogun ii au asaru do haro id Semenanjugn Malaysia. Ii nopo nga, Dabai om Engkalak ii tua'ua do kitimpu om nosiliu do kaanangan koulunan id Sarawak loolobi no koulunan Malayu, Melanau om Iban.

Tua'ua dabai om engkalak nopo nga apagon do mogihum id Kuching om kogumuan nopo nga owiton mantad do Sibu, Sarikei toi ko' Bintagor. Ii nogi nga asaru do akanon sabaagi taakanon tangaadau toi ko totuong montok koulunan id Sarawak loolobi no id Sibu, Sarikei, Kapit, Song, Bintangor, Mukah, Oya, Igan om suusuai po. 

 Bandaraya Miapid 
Sibu nopo nga nokopiromut miampai Bandaraya Miapid (Sister City) miampai bandaraya-bandaraya id siriba: 

 Bintulu, Malaysia
 Fuzhou, China 
 Gutian, China
 Min Chiang, China
 Hong Kong, China

 Sukuon